བསྒྲུ་ཐབས་ཀུན་བཏུས། ཆ༽ 8珠Öé他Ëû-6-1-(1).doc༅། ། ཤྲཱིཧེབཛྲསྱབྷཱཥཏནྟྲབཛྲཔཉྫརསྱཀརྨབིསྟཱརཱཎཱཾཏྲིདེབཱབྷྱཿབཛྲཔཱཎིབྷཱུཏཌཱམརསྱསཱདྷནཱནུཛྙཱསོཔདེཤབིཧརཏིསྨ། ། ༅། ། དཔལ་ཀྱེ་རྡོ་རྗེའི་བཤད་རྒྱུད་རྡོ་རྗེ་གུར་གྱི་ལས་རྒྱས་པའི་ལྷ་གསུམ་ལས། ཕྱག་ན་རྡོ་རྗེ་འབྱུང་པོ་འདུལ་བྱེད་ཀྱི་སྒྲུབ་ཐབས་རྗེས་གནང་མན་ངག་དང་བཅས་པ་བཞུགས་སོ། །
༄༅༅། ། ན་མོ་གུ་རུ་བྷཱུ་ཏ་ཌཱ་མ་རཱ་ཡ། འཕགས་པ་མཁའ་འགྲོ་མ་རྡོ་རྗེ་གུར་གྱི་རྒྱུད་ལེའུ་གཉིས་པ་ལས། ལས་རྒྱས་བསྒྲུབ་པའི་ལྷའི་རྣལ་འབྱོར་གཉིས་གསུངས་པའི། འབྱུང་པོ་འདུལ་བྱེད་ཀྱི་རྣལ་འབྱོར་ལ་བཞི། མཚམས་སྦྱར་བ་ནི། དེ་ནས་བཅོམ་ལྡན་འདས་རྡོ་རྗེ་ཅན་ཆེན་པོ་མཁའ་འགྲོ་མའི་རྡོ་རྗེ་གུར་འབྱུང་པོ་འདུལ་བའི་ཏིང་ངེ་འཛིན་ལ་བཞུགས་སོ། ། རྣལ་འབྱོར་དངོས་ནི། དམ་ཚིག་ཡང་དག་རབ་ཕྱེ་བ། ། ཀུན་ཏུ་བཟང་པོའི་ས་བོན་བདག། དབང་པོ་སྔོན་པོ་ལྟ་བུའི་འོད། ། ཕྱག་བཞི་འཇིགས་བྱེད་ཆེན་པོ་སྟེ། ། མཛེས་པའི་ཁྲོ་བོ་ཡི་ནི་ལུས། ། དབང་ལྡན་འབྱུང་པོ་མནན་པ་སྟེ། ། གཡས་པས་རིགས་ཀྱི་བདག་པོ་ཉིད། ། ལག་པ་གཡོན་པས་མི་ལྤགས་ཉིད། ། གཉིས་པོ་དག་གིས་ཕྱག་རྒྱར་སྦྱོར། ། ཞབས་གཡོན་བརྐྱང་པས་ཡང་དག་གནས། ། ཅུང་ཟད་མཆེ་བས་འཇིགས་པར་བྱེད། ། མགོ་བོའི་ཕྲེང་བའི་རྒྱན་མཆོག་སྟེ། ། མགོ་འཛིངས་ཕྱེད་དུ་བཅིངས་པར་ནི། ། རི་ཡི་རྩེ་མོར་བསྒོམ་པར་བྱ། རྣལ་འབྱོར་གྱི་དགོས་པ་ནི། འབྱུང་པོ་འདུལ་བ་འགྲུབ་པར་འགྱུར། ། གནོད་སྦྱིན་དུ་མ་འབྱུང་པོ་དང་། ། གནོད་སྦྱིན་མོ་དང་ཀླུ་མོ་དང་། ། མི་མོ་ལྷ་ཡི་མཛེས་མ་ནི། ། སྒྲུབ་པ་པོ་ཡིས་ངེས་པར་འགྲུབ། སྔགས་བསྟན་པ་ནི། སྔགས་ནི། ཨོཾ་བྷཱུ་ཏ་ཌཱ་མ་ར་བྷཱུ་ཏཱ་དྷི་པ་ཏི་ཨཀྵོ་བྷྱ་ཀི་རཱི་ཊཱི་ན་སརྦ་བྷཱུ་ཏ་པྲེ་ཏ་པི་ཤཱ་ཙཱ་ནི་སཱ་དྷ་ཡ་ཧཱུྃ་ཕཊ྄། ཅེས་བྱ་བ་ནི་འཕགས་པ་མཁའ་འགྲོ་མ་རྡོ་རྗེ་གུར་གྱི་རྒྱུད་ཀྱི་ལེའུ་གཉིས་པ་ལས་ས་བཅད་འདི་རྣམས་རྗེ་བཙུན་གྲགས་པའི་གསུང་རབ་ལྟར་བྲིས་པ་དགེ། ལས་སོ། ༈།